《中秋诸子雨集迟祝生不至赋以示嘲》
明代·胡应麟

天际轻阴绕画楼，渌波俄涨大堤头。清秋漫忆乘查去，尽夜何妨秉烛游。

殿闭长生收月影，园荒独乐罢风流。无媒一睹嫦娥面，正为阳台雨色留。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。